open-index/open-wikipedia-markdown huggingface dataset:
Abdelmalek Ziaya

**Abdelmalek Ziaya** (, s. 23. tammikuuta 1984 Guelma, Algeria) on algerialainen jalkapalloilija, pelipaikaltaan hyökkääjä. Hän edustaa Tunisian pääsarjassa CA Bizertinia.

## Seurajoukkueura
Ziaya siirtyi ES Guelmasta kesällä 2005 ES Sétifiin, jossa hän saavutti menestystä. Ziaya saavutti joukkueen mukana Algerian mestaruuden kaudella 2006–2007. Lisäksi hän oli voittamassa kaksikertaa peräkkäin Arabian Mestarien liigaa vuosina 2007 ja 2008. Myös kausi 2008–2009 oli menestyksekäs, kun hän auttoi Sétifiä voittamaan toistamiseen Algerian mestaruuden ja Afrikan Confederation Cupin. Ziaya voitti myös kyseisen turnauksen maalikuninkuuden 15 maalilla.

Menestys vuosien jälkeen hän sai tarjouksia Euroopasta, mutta päätti jatkaa uraansa Saudi-Arabiassa Al-Ittihadin riveissä, jonne hän siirtyi tammikuussa 2010. Hän ehti pelata avauskaudellaan kaksi sarjaottelua, joissa hän teki yhden maalin. Sitä vastoin Aasian Mestarien liigassa hän osui kolmesti pelaamassaan viidessä ottelussa. Toisella kaudellaan Ziaya osui yhdeksän kertaa Saudi-Arabian valioliigassa, mutta ei siitä huolimatta yltänyt kymmenen parhaan joukkoon maalitilastossa. Al-Ittihad sijoittui kuitenkin Saudi-Arabian pääsarjassa toiseksi, häviten 13 pistettä mestaruuden voittaneelle Al-Hilalille. Kaudella 2011–2012 Al-Ittihadin puheenjohtaja Mohamed Bendakhel ilmoitti kauden alussa ettei joukkue tulisi uusimaan Ziayan sopimusta kauden päätyttyä. Ziaya kärsi kauden alussa myös loukkaantumisista, jotka veivät hänen parantumistaan joulukuulle saakka.

29. heinäkuuta 2012 Ziaya allekirjoitti kahden vuoden sopimuksen tunisialaisen CA Bizertinin kanssa.

## Maajoukkueura
Ziaya pelasi ensimmäisen kerran Algerian maajoukkueessa vuoden 2010 Afrikan-mestaruuskisoissa. Hän pääsi vaihdosta kentälle maansa avausottelussa Malawia vastaan 11. tammikuuta 2010.

Toukokuussa 2010 Algerian päävalmentaja Saadane olisi valinnut hyökkääjän myös vuoden 2010 MM-kisoihin, mutta Ziaya kieltäytyi kutsusta.

## Saavutukset
*Algerian mestaruus: 2007, 2009
*Arabian Mestarien liiga: 2007, 2008
*North African Cup of Champions: 2009
*Afrikan Confederation Cup: 2009
**Maalikuninkuus: 2009 (15 maalia)
*Saudi-Arabian valioliiga
**Hopeaa: 2011

## Lähteet
Maailman valtateillä

**Maailman valtateillä** on Jukka Raitasen julkaisema albumi vuodelta 1980.

## Kappaleet
# 
# 
# 
# 
# 
# 
# 
# 
# 
# 
# 
# 

Albumi sisältää muun muassa neljä Toivo Kärjen ja kolme Kari Haverisen sävellystä sekä Unto Monosen säveltämän kappaleen *Kotitie* ja Jukka Kuoppamäen säveltämän kappaleen *Viikonloppuisä*.

## Lähteet
Nick Zimmerman

**Nicholas ”Nick” Zimmerman** (s. 3. toukokuuta 1987 Tampa, Florida, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa North American Soccer Leaguen Carolina RailHawksia.

## Seurajoukkueura

Zimmerman pelasi yliopistojalkapalloa James Madisonin yliopiston joukkueessa Dukesissa vuosina 2005–2008. Hänet valittiin Colonial Athletic Association -konferenssin tulokasjoukkueeseen vuonna 2005 ja tähdistöjoukkueeseen vuonna 2008.

New York Red Bulls varasi Zimmermanin Major League Socceriin vuoden 2009 MLS SuperDraft -varaustilaisuuden kolmannella kierroksella numerolla 44. Hän teki MLS-debyyttinsä 4. kesäkuuta 2009 ottelussa D.C. Unitedia vastaan. Kauden 2009 aikana hän pelasi myös lainalla USL Second Divisionin Crystal Palace Baltimoressa.

Kaudeksi 2010 Zimmerman siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän ei onnistunut vakiinnuttamaan paikkaansa joukkueen kokoonpanossa, ja kauden jälkeen Philadelphia vapautti hänet sopimuksestaan. Kaudeksi 2011 Zimmerman teki sopimuksen North American Soccer Leaguen Carolina RailHawksin kanssa.

## Maajoukkueura

Zimmerman pelasi Yhdysvaltain alle 15-vuotiaiden maajoukkueessa vuonna 2001.

## Lähteet

## Aiheesta muualla

* Nick Zimmermanin esittely Major League Soccerin sivustolla
Huoleton

**Huoleton** on Kake Randelinin julkaisema albumi vuodelta 1982.

## Kappaleet
Kaikki sovitukset on tehnyt Jori Sivonen.
### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 

## Lähteet
*''Huoleton'' Discogs-levytystietokannassa 
*''Huoleton'' Suomen äänitearkiston tietokannassa
Vesipallo kesäolympialaisissa 1920

**[[Kesäolympialaiset 1920|Vuoden 1920 kesäolympialaisten]] [[vesipallo]]** järjestettiin 22. &ndash; 29. elokuuta 1920. Laji oli viidettä kertaa mukana olympialaisten ohjelmassa ja se järjestettiin vain miehille. Mukana oli sata pelaajaa 12 eri maasta.

## Mitalistit

## Lopputulokset

## Ottelut



*Ottelut hopeamitalista:
*Yhdysvallat - Espanja 5-0 
*Belgia - Yhdysvallat 7-2

*Ottelut pronssimitalista:
*Alankomaat - Kreikka 6-1
*Alankomaat - Tšekkoslovakia 6-1
*Kreikka - Italia 6-1
*Ruotsi - Yhdysvallat 5-2
*Ruotsi - Alankomaat 9-1

## Lähteet
*
*

## Viitteet
Steven Blakeley

**Steven Blakeley** (s. 28. marraskuuta 1982 Bolsover, Derbyshire) on brittiläinen näyttelijä, joka tunnetaan roolistaan konstaapeli Youngerina *[[Sydämen asialla]]* -televisiosarjassa vuosina 2005–2010.

Blakeley kiinnostui näyttelemisestä esiinnyttyään noin 13-vuotiaana koulunäytelmässä. Seuraavina vuosina hän oli mukana useissa derbyläisen nuorisoteatterin tuotannoissa. Blakeley pääsi opiskelemaan Royal Scottish Academy of Music and Dramaan Glasgow’hun, josta hän valmistui vuonna 2003. Seuraavana vuonna hän sai roolin *Sydämen asialla* -sarjasta. Sopimus oli alun perin kuuden jakson mittainen, mutta hänestä pidettiin ja hän esiintyi lopulta yli sadassa sarjan jaksossa sen päättymiseen asti.

## Lähteet

## Aiheesta muualla
*
Aleksandr Samokutjajev

**Aleksandr Mihailovitš Samokutjajev** (, s. 13. maaliskuuta 1970 Penza, Venäjän neuvostotasavalta) on venäläinen kosmonautti. Hän pääsi astronauttijoukkoihin kesällä 2003. Samokutjajev osallistui ensimmäisellä avaruuslennollaan kansainvälisen avaruusaseman Retkikunta 27:n ja Retkikunta 28:n miehistöihin. Hän palasi Maahan 16. syyskuuta 2011 lennolla Sojuz TMA-21.

## Aiheesta muualla

*Spacefacts biography of Aleksandr Samokutyayev
*on Astronaut.ru
Mohamed Nasheed

**Mohamed Nasheed** (s. 17. toukokuuta 1967) on malediivilainen poliitikko ja Malediivien Demokraattisen puolueen perustaja, joka toimi Malediivien presidenttinä vuosina 2008–2012. Hän väistyi virasta kesken kauden helmikuussa 2012 maassa puhjenneiden levottomuuksien vuoksi.

Nasheed työskenteli aiemmin journalistina ja arvosteli äänekkäästi edeltäjänsä Maumoon Abdul Gayoomin politiikkaa ja hallintoa. Hän oli mielipiteittensä vuoksi myös vankilassa ja kotiarestissa useita kertoja ja joutui kidutetuksi.

Presidenttinä Nasheed puhui voimakkaasti ilmastonmuutoksen hillinnän puolesta.

Helmikuussa 2008 Nasheed kertoi, että hänet painostettiin eroamaan presidentin virasta aseella uhaten.

## Presidentinvaalit 2013
Nasheed oli ehdolla syksyn 2013 presidentinvaaleissa ja eteni toiselle kierrokselle. EU ja YK pitivät vaaleja rehellisinä, mutta Malediivien korkein oikeus mitätöi äänestystulokset. Uudet vaalit järjestettiin marraskuussa. Nasheed voitti myös uusintavaalien ensimmäisen kierroksen, mutta toista kierrosta lykättiin jälleen. Vaalit voitti niukasti Abdulla Yameen, joka on Nasheedia edeltäneen presidentin velipuoli.

## Vankilatuomio
Nasheed sai maaliskuussa 2015 vallan väärinkäytöstä 13 vuoden ehdottoman vankeustuomion. Hän ylitti valtuutensa määräämällä tuomarin pidätettäväksi presidenttikaudellaan.

## Lähteet

## Aiheesta muualla

*President's Office
El Jem

**El Jem (El Djem)** () on kaupunki Tunisian itäosassa Mahdian kuvernoraatissa. Kaupungin väkiluku on 18&nbsp;302 (vuonna 2004). Kaupunki sijaitsee laajojen oliivipuuviljelmien keskellä.

## Historia

100-luvulla paikalla sijaitsi roomalainen Thysdruksen kaupunki. Se oli koko Rooman oliivituotannon keskus ja sieltä vietiin oliiviöljyä Rooman kauppiaille.

## Roomalainen amfiteatteri

Kaupunkia lähestyttäessä erottuu jo kauas sitä hallitseva roomalainen amfiteatteri. Se oli Rooman valtakunnan suurimpia amfiteattereita. Siellä oli 35&nbsp;000 istumapaikkaa ja se rakennettiin 200-luvulla. Nykyään jäljellä olevista amfiteattereista sitä suurempi on vain Rooman Colosseum. El Jemin amfiteatteri on nykyään Unescon maailmanperintökohde.

## Lähteet

## Aiheesta muualla
Sojuz TMA-04M

**Sojuz TMA-04M** oli Venäjän avaruusjärjestön miehitetty avaruuslento ISS-avaruusasemalle Retkikunta 31:n täydennysmiehistöksi 126 päivän ajaksi. Laukaisu tapahtui 15. toukokuuta 2012.   Sojuz TMA-04M telakoitui ISS-asemaan 17. toukokuuta 2012 kello 4:36 UTC.


Sojuz TMA-04M irtautui ISS:stä 16. syyskuuta 2012 kello 23:09 UTC. Padalka, Revin ja Acaba laskeutuivat aluksella 17. syyskuuta 2012 kello 02.53 UTC Kazakstaniin.
## Miehistö
* Gennadi Padalka, Venäjän avaruusjärjestö, päällikkö 
* Sergei Revin, Venäjän avaruusjärjestö
* Joseph Acaba, NASA

### Varamiehistö
* Oleg Novitski, Venäjän avaruusjärjestö, päällikkö
* Jevgeni Tarelkin, Venäjän avaruusjärjestö
* Kevin Ford, NASA

## Lähteet
Sojuz TMA-05M

**Sojuz TMA-05M** oli Venäjän avaruusjärjestön miehitetty avaruuslento ISS-avaruusasemalle Retkikunta 32:n täydennysmiehistöksi. Alus laukaistiin avaruuteen Baikonurin avaruuskeskuksesta,  Kazakstanista 15. heinäkuuta 2012 kello 5.40 Suomen aikaa. Alus saapui avaruusasemalle 17. heinäkuuta 2012. Miehistö palasi maahan 19. marraskuussa 2012.

## Miehistö

* Juri Malentšenko, Venäjän avaruusjärjestö, komentaja
* Sunita Williams, NASA 
* Akihiko Hoshide, Japanin avaruusjärjestö .

### Varamiehistö
* Roman Romanenko, Venäjän avaruusjärjestö, päällikkö
* Chris Hadfield, Kanadan avaruusjärjestö
* Thomas H. Marshburn, NASA

## Media


## Lähteet
Tumanski R-13

**Tumanski R-13** oli neuvostoliittolainen  Sergei Gavrilovin suunnittelema suihkumoottori.

## Kehitys
Tumanski R-13 kehitettiin Tumanski R-11 -moottorin pohjalta. Se oli aksiaaliahtimilla varustettu moottori, jossa oli 5-asteinen kompressori. Sen polttokammio oli kehittyneempi kuin R-11:n, se mahdollisti moottorin uudelleenkäynnistymisen korkealla lennettäessä. Sen jälkipoltinta kehitettiin. Sen painoa pienennettiin titaanin käytöllä.

Moottoria käyttivät MiG-21M-, -MF-, -SM- ja -SMT-versiot sekä Suhoi Su-15M ja -TM. R-13-moottoria rakennettiin lisenssillä Kiinassa nimellä LM WP13. Kiinan moottoriversion kehitti Jiang Hepu (江和甫).

## Spesifikaatio (R-13-300)
* pituus 4&nbsp;605&nbsp;mm 
* halkaisija 1&nbsp;095&nbsp;mm 
* paino 1&nbsp;205&nbsp;kg 
* sotilasteho 39,9&nbsp;kN 
* jälkipoltolla 63,7&nbsp;kN 
* puristussuhde 8,9:1
* turbiinin lämpötila 1&nbsp;005&nbsp;°C 
* polttoaineen kulutus tyhjäkäynnillä 95&nbsp;kg/(h·kN) 
* polttoaineen kulutus jälkipoltolla 213&nbsp;kg/(h·kN)
* työntövoima-painosuhde 5,4:1

## Lähteet
*

### Viitteet

## Aiheesta muualla
* MZAK Pictures  - R-13
Sinfoniaorkesteri Vivo

**Sinfoniaorkesteri Vivo** on suomalainen valtakunnallinen sinfoniaorkesteri, joka koostuu nuorista, keski-iältään 20-vuotiaista soittajista. He ovat enimmäkseen lukiolaisia tai päätoimisia musiikinopiskelijoita, jotka voivat Vivossa saada kokemusta orkesterisoitosta. Vivon taiteellisena johtajana vuosina 2003-16 toimi kapellimestari Esa Heikkilä. 

Vivo perustettiin vuonna 1986, kun musiikkileirille osallistuneet nuoret halusivat jatkaa yhdessä soittamista myös talviaikaan. Orkesterissa on soittanut vuosien aikana yli 400 nuorta, joista yli 50 on nykyään ammattiorkesterimuusikoita. Orkesterin toimintaa ovat rahoittaneet muiden muassa Suomen kulttuurirahasto, opetusministeriön nuorisoyksikkö ja Valtion säveltaidetoimikunta. Vuonna 2018 orkesterin toiminta oli vaakalaudalla, kun Suomen opetus- ja kulttuuriministeriö lopetti orkesterin tukemisen, syynä uusi nuorisolaki jossa sinfoniaorkesteritoimintaa ei enää lueta nuorisotyöksi. Jane ja Aatos Erkon säätiö varmisti toiminnan jatkumisen vuoteen 2021 saakka 300&nbsp;000 euron avustuksella.

Orkesteri piti ensimmäisen konserttinsa Helsingissä 1989. Sen jälkeen orkesteri on pitänyt konsertteja säännöllisesti eri puolilla Suomea ja esiintynyt myös ulkomailla, kuten Unkarissa, Georgiassa, Kanadassa, Yhdysvalloissa, Venäjällä, Ruotsissa, Norjassa, Tanskassa ja Saksassa.

Orkesterin ensimmäinen taiteellinen johtaja oli Kari Tikka. Hänen jälkeensä johtajana ovat toimineet Mikko Franck (1997-1999) ja Tibor Bogányi (2000-2002).

## Levytyksiä
**Vivo finlandia*, 1992

## Talous
### Rahoitus

## Lähteet
*Orkesterin kotisivut
### Viitteet
Bamperos (albumi)

**Bamperos** on Bamperosien julkaisema albumi vuodelta 1983.

## Kappaleet
#  Jos Vain Ullan Sais
#  Tule Viereen (More Love)
#  Yössä Soi Kaipaus Sammumaton
#  Suukko Simeon
#  Tiina
#  Lähdetään Pois (Come Vorei)
#  Et Pety Toista Kertaa  
#  Elämä On Arvaamaton
#  Tytöt (Pojat) 
#  Sä Tunteeni Saat Syttymään
Jalkapallo kesäolympialaisissa 1948

**[[Kesäolympialaiset 1948|Vuoden 1948 Lontoon olympialaisten]]** jalkapalloturnaus pelattiin 26. heinäkuuta-13. elokuuta 1948. Edelliset olympialaiset oli järjestetty 12 vuotta sitten, kun toisen maailmansodan vuoksi vuosien 1940 ja 1944 olympialaisia ei voitu järjestää. Lajina jalkapallo oli ammattimaistunut edellisiin olympialaisiin nähden, minkä johdosta hyviä amatööripelaajia ei ollut enää yhtä paljon saatavilla olympialaisten amatööriturnaukseen. Tämä aiheutti sen että suurin jalkapallon olympiamenestys alkoi siirtyä itäblokin maille.

Vuoden 1948 olympialaisten jalkapalloturnaukseen lähtivät ennakkosuosikkeina isäntämaa Iso-Britannia ja Ruotsi. Iso-Britannia ei ollut voittanut olympialaisten jalkapalloturnausta sitten vuoden 1912 turnauksen. Ruotsi voitti turnauksen voitettuaan loppuottelussa Jugoslavian. Ruotsalaiset tekivät turnauksen neljässä ottelussa yhteensä vakuuttavat 22 maalia, mukana oli murskavoitto Etelä-Koreasta. Ruotsi oli viimeinen itäblokin ulkopuolelta tullut jalkapallon olympiavoittaja ennen kuin Ranska voitti vuoden 1984 olympiaturnauksen.

## Ottelut
### Karsintakierros

----

### Neljännesvälierät

----

----

----

----

----

----

----

### Puolivälierät

----

----

----

### Välierät

----

### Pronssiottelu

### Loppuottelu

## Turnaspuu

## Mitalijoukkueet

## Lähteet
Kroketti kesäolympialaisissa 1900

**[[Kroketti]]** on ollut olympialaisten ohjelmassa yhden kerran, vuonna 1900. Lajiin osallistui seitsemän miestä ja kolme naista. Osallistujista yhdeksän oli Ranskasta ja yksi Belgiasta. Kaikki mitalit menivät ranskalaisille. Kroketissa oli kolme kilpailutapahtumaa, yhden pallon yksilökilpailu, kahden pallon yksilökilpailu ja paripeli. Vuoden 1900 krokettikilpailuista on vain vähän kirjoitettua tietoa. Laji on kuitenkin mukana virallisissa raporteissa, joten se on ollut kisoissa mukana virallisena lajina.

## Yksinpeli – yksi pallo
Kilpailuun osallistui yhdeksän kilpailijaa, joista kolme oli naisia. Parhaat neljä etenivät toiselle kierrokselle, jonka kaksi parasta etenivät finaalikierrokselle.
### 1.kierros

### 2.kierros

### Finaali

## Yksinpeli – kaksi palloa
Tapahtuma järjestettiin kahtena perättäisenä lauantaina, 4. ja 11. heinäkuuta. Kilpailuun osallistui ainakin kuusi kilpailijaa.

## Paripeli
Kroketin paripelistä ei ole tiedossa muuta kuin voittajien nimet. Voittajiksi selviytyneet Gaston Aumoinette ja Georges Johin olivat myös yksilökilpailun kaksi parasta pelaajaa.

## Mitalistit

## Mitalitaulukko

## Lähteet
Flos Campi

**Flos Campi** on Ralph Vaughan Williamsin säveltämä sarja alttoviululle, orkesterille ja ilman sanoja laulavalle sekakuorolle. Teoksen kantaesityksessä Lontoossa 10. lokakuuta 1925 alttoviulistina oli Lionel Tertis. Laulajat olivat Royal College of Musicista, ja orkesterina oli Sir Henry Woodin johtama Queen’s Hall Orchestra. Teoksen jokaiseen kuuteen osaan liittyy lainaus Laulujen laulusta.

*Flos Campi* alkaa alttoviulun ja oboen bitonaalisella osuudella.

## Osat
# Sicut Lilium in spinas (Lento)
# Jam enim hiems transiit (Andante con moto)
# Quaesivi quem diligit anima mea (Lento – Allegro moderato)
# Et lectulum Salomonis (Moderato alla marcia)
# Revertere, revertere Sulamitis! (Andante quasi lento)
# Pone me ut signaculum (Moderato tranquillo)

## Lähteet
Matmata

**Matmata** on pieni berberikylä Tunisiassa Gabèsin kuvernoraatissa. Kylän erikoisuutena ovat luola-asunnot, joissa berberit asuvat. Luola-asunto on yleensä tehty niin, että on kaivettu suuri kuoppa, mistä johtaa ovet eri huoneisiin.

## Elinkeino

Alueen tärkein elinkeino on turismi. Asukkaat myyvät erilaisia matkamuistoja ja esittelevät luola-asuntojaan maksusta. Myös elokuvan teko on tuonut alueella vaurautta.

## Matmatassa kuvattuja elokuvia

*Tähtien sota
*Star Wars: Episodi II – Kloonien hyökkäys
*Englantilainen potilas
*Brianin elämä

## Lähteet

## Aiheesta muualla
Mira Jalosuo

**Mira Jalosuo** (s. 3. helmikuuta 1989 Lieksa, Suomi) on uransa jo lopettanut suomalainen jääkiekkoilija ja nykyinen jääkiekkovalmentaja.

Jalosuo on Lieksan Hurttien kasvatti. Hän edusti SM-sarjassa Oulun Kärppiä kausilla 2004–2009, Minnesotan yliopiston naisjoukkuetta, Minnesota Golden Gophersia 2009–2013 ja venäläistä HC SKIF Nižni Novgorodia 2013–2015 voittaen Euroopan seurajoukkueiden mestaruuden kaudella 2014–2015. Hän pelasi ruotsalaisessa Luleå HF:ssä kaudella 2015–2016.

Jalosuo aloitti kauden 2016–2017 yhdysvaltalaisessa Minnesota Whitecapsissa, mutta siirtyi kesken kauden Kärppiin, jossa pelasi viimeksi 2008-2009. Hän oli joukkueensa avainpelaajia loppukaudella 2016–2017. Ratkaisevassa 19. maaliskuuta 2017 Raksilan jäähallissa pelatussa 5. finaalisarjan ottelussa, Mira Jalosuo teki hattutempun Espoo Unitedia vastaan, loppunumeroiden ollessa 5-3. Hän päätti uransa 2018.

Jalosuo pelasi naisten SM-sarjassa 91 runkosarjaottelua, joissa teki 55 ja syötti 53 maalia. Pudotuspelien 38 ottelussa hän viimeisteli kymmenen ja alusti 17 maalia. NCAA:n yliopistosarjan 152 ottelussa hän teki 19 ja syötti 38 maalia. Ruotsin pääsarjassa hän pelasi pudotuspelit mukaan lukien kymmenen ottelua tehopistein 5+7.

Jalosuo debytoi aikuisten arvokilpailuissa vuoden 2007 maailmanmestaruuskilpailuissa tehtyään myös maajoukkuedebyyttinsä samalla kaudella. Hän oli mukana maailmanmestaruuskisoissa myös vuosina 2008, 2009, 2011, 2012, 2013, 2015, 2016 ja 2017. Vuosien 2008, 2009, 2011, 2015 ja 2017 kisoista Jalosuo voitti pronssia. Hän kuului viidenneksi sijoittuneeseen Suomen olympiajoukkueeseen 2014 ja saavutti olympiapronssia Pyeongchangissa 2018. Hän pelasi 193 A-maaottelua, joissa hän teki 11 maalia ja antoi 33 maalisyöttöä. MM-kilpailujen 50 ottelussa hän viimeisteli yhden maalin ja syötti viisi maalia. Olympialaisten 11 ottelussa hän antoi yhden maalisyötön.

## Valmentajana
Jalosuo pääsi toukokuussa 2024 juhlimaan historian ensimmäistä PWHL:n mestaruutta joukkueensa Minnesotan apuvalmentajana.

## Lähteet
Kari Värri ja Bamperos

**Kari Värri & Bamperos** on Bamperosien julkaisema albumi vuodelta 1986.

## Kappaleet
# Shanana
# Kaipaan sinua ja elämää
# Naapuri soittaa pianoa
# Nainen, sä teit sen
# Siellä Teide kohoaa
# Yön lintu (Night Birds)
# Ei kyyneleet kaukana oisi
# Liityt mun elämään
# Pahuksen tunteet (Hooked On A Feeling)
# Liitäen
# Vanhaan taloon (Part-Time Lover)
# Äiti (La Mama)
Max ja Meeri

**Max ja Meeri** (, tunnetaan myös nimellä **Meeri ja Max**) on kanadalais-yhdysvaltalainen lasten animaatiosarja, jota alettiin esittää vuonna 2002. Sarja perustuu lastenkirjailija-kuvittaja Rosemary Wellsin kirjoihin. Se kertoo kahdesta nuoresta kaniinisisaruksesta, Maxista ja Meeristä.

## Hahmot
* Meeri (Ruby)
* Max (Max)
* Liisa (Louise)
* Mummi (Granny)

## Aiheesta muualla
* ''Max ja Meeri'' Treehousen sivuilla  
* 
* ''Max ja Meeri'' Yle Areenassa
Phobaeticus chani

***Phobaeticus chani*** on maailman pisin hyönteislaji. Se kuuluu kummitussirkkoihin ja kuvattiin tieteelle vuonna 2008.

## Koko ja ulkonäkö
*P. chani* on hyvin pitkä ja kapea, ruskea hyönteinen, jonka vartalo ja raajat muistuttavat oksaa. Lontoon luonnonhistoriallisessa museossa säilytettävä museoyksilö on raajat ojennettuna 56,7 senttimetriä ja vartalon pituus ilman raajoja 35,7 senttimetriä pitkä.

## Levinneisyys
Kaikki toistaiseksi tavatut lajin yksilöt on löydetty Malesiaan kuuluvan Sabahin osavaltion alueelta, Borneon saaren pohjoisosasta.

## Elintavat
Lajin elintavoista ei tiedetä juuri mitään. Sen uskotaan elävän puiden latvakerroksessa. Tutkituista naarasyksilöistä on löytynyt munia, joiden sivuilla on siipimäiset levennykset. Tämä viittaa siihen että naaras laskee munansa puusta ja tuuli kuljettaa ne uusille elinalueille. Toukkien arvellaan olevan jo munasta kuoriutuessaan reilun kuuden senttimetrin pituisia.

## Lähteet

## Aiheesta muualla
*
Roger Torres

**Roger Torres** (s. 13. heinäkuuta 1991 Barrancabermeja, Kolumbia) on kolumbialainen jalkapalloilija, pelipaikaltaan hyökkäävä keskikenttäpelaaja. Hän edustaa kaudella 2021 Suomen Veikkausliigassa pelaavaa Tampereen Ilvestä.

## Ura

Torres on Envigadon kasvatti. Ammattilaisuransa hän aloitti Kolumbian toiseksi korkeimman sarjatason Primera B:n Alianza Petrolerassa helmikuussa 2008. Heinäkuussa 2009 hän siirtyi korkeimman sarjatason Primera A:n América de Caliin, jossa hän pelasi 15 ottelussa.

Pohjois-Amerikan Major League Soccerin tulokasjoukkue Philadelphia Union hankki Torresin riveihinsä lainasopimuksella maaliskuussa 2010. Hän teki ensiesiintymisensä MLS:ssä kauden 2010 avauskierroksella 25. maaliskuuta Seattle Soundersiä vastaan. Torresin lainasopimusta jatkettiin kaudella 2011, ja tammikuussa 2012 seurat tekivät siirrosta pysyvän.

## Lähteet

## Aiheesta muualla

* Roger Torresin esittely Philadelphia Unionin sivustolla 
* Roger Torresin esittely Major League Soccerin sivustolla
Gale Sondergaard

**Gale Sondergaard** (15. helmikuuta 1899 Litchfield, Minnesota – 14. elokuuta 1985 Woodland Hills, Kalifornia) oli yhdysvaltalainen näyttelijä.

## Ura

Gale Sondergaard aloitti uransa teatterissa. Hänen elokuvadebyyttinsä oli naissivuosa elokuvassa Anthony Adverse, jonka roolista hän sai parhaan naissivuosan Oscar-palkinnon. Hän näytteli sivurooleja lukuisissa 1930-luvun lopun ja 1940-luvun alun elokuvissa, mukaan lukien *Kummitusyö* (The Cat and the Canary, 1939), *Zorron merkki* (The Mark of Zorro, 1940) ja *Kirje* (The Letter, 1940). Hänen naispäärooleistaan tunnetuin on luultavasti rooli Paul Munin vastanäyttelijänä elokuvassa *[[Emile Zolan elämä]]* (The Life of Emile Zola, 1937). Hän oli ehdolla parhaan naissivuosan Oscar-palkintoon elokuvasta *[[Anna ja Siamin kuningas]]* (Anna and the King of Siam, 1946). 1940-luvun loppua kohden hänen elokuvaroolinsa kuitenkin harvenivat ja 1950-luvulla hän palasi takaisin teatterin pariin. Sondergaard näytteli niin elokuvissa, teatterissa kuin televisiossa aina 1980-luvun alkupuolella asti.

## Yksityiselämä

Gale Sondergaardin vanhemmat olivat amerikantanskalaisia. Sondergaard oli naimisissa kaksi kertaa. Hänen toinen avioliitto käsikirjoittaja-ohjaaja Herbert J. Bibermanin kanssa kesti vuodesta 1930 aina Bibermanin kuolemaan vuoteen 1971 asti. Sekä Bibermanin että Sondergaardin urat kärsivät Bibermanin joutuessa Hollywoodin mustalle listalle ja Sondergaard päätti tämän jälkeen palata takaisin teatterin pariin. Sondergaardilla ja Bibermanilla oli kaksi lasta. Sondergaard kuoli aivoveritulppaan 86-vuotiaana vuonna 1985.

## Filmografia

## Aiheesta muualla
* Gale Sondergaard NNDB:ssä
* Gale Sondergaardin näyttelemät näytelmät
Jalkapallo kesäolympialaisissa 1956

**[[Kesäolympialaiset 1956|Melbournen olympialaisten]]** jalkapalloturnaukseen osallistui 11 joukkuetta. Määrä oli vähäisin sitten vuoden 1912 olympiaturnauksen. Vuoden 1956 jalkapallon olympiaturnaus oli ensimmäinen johon järjestettiin karsinnat. Turnaukseen oli määrä osallistua 16 joukkuetta, mutta viisi turnaukseen selviytynyttä maata vetäytyi turnauksesta. Merkittävin näistä oli hallitseva olympiavoittaja Unkari, joka vetäytyi turnauksesta Unkarin kansannousun takia.

Unkarin vetäydyttyä turnauksesta suurin ennakkosuosikki jäljellä olevista maista oli Neuvostoliitto. Neuvostoliitto voitti lopulta olympiakultaa, se voitti loppuottelussa Jugoslavian maalein 1-0.

## Karsinnat

Turnaukseen selviytyi 16 maata, mutta kuitenkin vain 11 maata osallistui turnaukseen, sillä Unkari, Turkki, Kiina, Egypti ja Etelä-Vietnam vetäytyivät turnauksesta. Etelä-Vietnam osallistui Melbournen olympialaisiin Vietnamin nimellä ja Itä-Saksa ja Länsi-Saksa osallistuivat yhdistyneellä joukkueella.

* 
*
* 
*         
*         
*       
*      
* 

*
*
*
*
*
*
*
*

## Ottelut
### 1. kierros
Kaikkia turnauksen ensimmäisen kierroksen otteluita ei voitu pelata turnauksesta vetäytyneiden maiden vuoksi. Unkari, Turkki, Kiina, Egypti ja Etelä-Vietnam vetäytyivät turnauksesta, jolloin niiden vastustajat Indonesia, Bulgaria ja Intia pääsivät suoraan jatkoon. Kiinan ja Turkin oli määrä kohdata toisensa ensimmäisellä kierroksella, mutta koska molemmat luopuivat, Jugoslavian ja Yhdysvaltojen ottelu siirtyi suoraan toiselle kierrokselle.

### Puolivälierät
Puolivälierissä itäblokin maat Bulgaria ja Jugoslavia voittivat vastustajansa selvin numeroin. Neuvostoliitolla taas oli vaikeuksia Indonesiaa vastaan. Indonesialaiset keskittyivät vain varjelemaan omaa maaliaan. Aina kun Neuvostoliitolla oli pallo, kymmenen Indonesian pelaajaa ryhmittyi rangaistusalueen sisäpuolelle ja yksi kärkipelaaja oli kentällä ylempänä. Taktiikka toimi aluksi, ensimmäinen ottelu päättyi maalittomaan tasapeliin. Uusintaottelun Neuvostoliitto voitti 4-0. Neljäs välieriin selvinnyt maa oli yllättäen Intia, joka pudotti turnauksesta Australian.

**Uusinta**

### Välierät

### Pronssiottelu

### Loppuottelu

## Ottelukaavio

## Mitalistit

## Lähteet

## Aiheesta muualla
*
Douz

**Douz** ( on noin 30 000  asukkaan kaupunki Tunisian keskiosassa. Se on keidaskaupunki, jota sanotaan *Saharan portiksi*, koska sieltä alkaa satojen kilometrien päähän etelään ulottuvat Saharan hiekkadyynit.

## Elinkeino
Douz on perinteinen kauppapaikka. Keidaskaupunkina siellä on myös muun muassa taatelien viljelyä. Nykyään turismilla on alueelle tärkeä osuus. Alueella on hotelleja ja sieltä järjestetään erilaisia retkiä, kuten kameliretkiä, Saharan hiekkadyyneille. 

## Lähteet

## Aiheesta muualla
Brad Knighton

**Brad Knighton** (s. 6. helmikuuta 1985 Hickory, Pohjois-Carolina, Yhdysvallat) on yhdysvaltalainen jalkapalloilija, pelipaikaltaan maalivahti. Hän edustaa Major League Soccerin Vancouver Whitecapsia.

## Ura

Knighton pelasi yliopistojalkapalloa UNC Wilmingtonin joukkueessa Seahawksissa vuosina 2003–2006. Neljän kauden aikana hän torjui 24 nollapeliä, joka on koulun ennätys, ja hänet valittiin muun muassa Colonial Athletic Association -konferenssin tähdistöjoukkueeseen. Viimeisenä yliopistovuonnaan hän pelasi myös USL Premier Development Leaguen Indiana Invadersissä.

Knightonia ei varattu Major League Socceriin, mutta hän sai maaliskuussa 2007 kehityspelaajasopimuksen New England Revolutionilta vakuutettuaan valmennusjohdon avoimen testijakson aikana. Kahden ensimmäisen kauden ajan hän toimi joukkueen kolmosmaalivahtina ja pelasi vain MLS Reserve Division -reservisarjassa. Heinäkuussa 2008 hänet lainattiin loppukauden ajaksi USL First Divisionin Portland Timbersiin. Knighton teki MLS-debyyttinsä lopulta 28. maaliskuuta 2009 New York Red Bullsia vastaan ja pelasi kauden 2009 aikana yhteensä kuudessa liigaottelussa.

Kaudeksi 2010 Knighton siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän aloitti kauden Chris Seitzin varamiehenä, mutta nousi kauden lopulla ykkösmaalivahdiksi. Hän pelasi yhteensä kahdeksassa liigaottelussa, joissa hän piti maalinsa puhtaana kahdesti, ja esiintyi edukseen myös joukkueen kansainvälisissä harjoitusotteluissa. Kauden päätteeksi Union kuitenkin vapautti Knightonin sopimuksestaan ja luopui myös Seitzista.

Kaudeksi 2011 Knighton palasi kotiseudulleen Pohjois-Carolinaan tehtyään sopimuksen North American Soccer Leaguen Carolina RailHawksin kanssa. Carolinassa hän pelasi NASL:n runkosarjan voittaneen joukkueen kaikki ottelut, ja hänet nimettiin liigan Best XI -tähdistöjoukkueen maalivahdiksi. Kaudeksi 2012 Knighton pääsi jälleen MLS-joukkueen kokoonpanoon, kun Carolinasta tuttu valmentaja Martin Rennie hankki hänet Vancouver Whitecapsin riveihin.

## Lähteet

## Aiheesta muualla

* Brad Knightonin esittely Major League Soccerin sivustolla
Alice Brady

**Alice Brady** (2. marraskuuta 1892 New York, New York – 28. lokakuuta 1939 New York, New York) oli yhdysvaltalainen näyttelijä. Hän aloitti mykkäelokuvien aikakaudella, mutta siirtyi teatterikokemuksen tukemana menestyksekkäästi äänielokuviin. Hän kuoli syöpään 46-vuotiaana.

## Ura

Alice Brady oli teatterituottaja William A. Bradyn tytär. Opiskeltuaan New England Conservatory of Musicissa hän ryhtyi näyttelijäksi debytoiden Broadwayllä *The Mikadon* sivuosassa vuonna 1910. Hänen elokuvauransa alkoi pääroolilla vuoden 1914 elokuvassa *[[As Ye Sow]]*. Monista mykkäelokuvien näyttelijöistä poiketen hänen elokuvauransa ei katkennut äänielokuvan tuloon. Bradyn tunnetuin rooli on luultavasti Angelica Bullockina elokuvassa *[[Godfrey järjestää kaiken]]* (*My Man Godfrey*, 1936), josta hän sai parhaan naissivuosan Oscar-ehdokkuuden. Vuotta myöhemmin hän voitti parhaan naissivuosan Oscar-palkinnon elokuvasta *[[Chicago palaa]]* (*In Old Chicago*, 1937). Hänen viimeiseksi elokuvakseen jäi John Fordin ohjaama *[[Vapauttajan nuoruus]]* (*Young Mr. Lincoln*, 1939). Brady on saanut elokuvaurastaan tähden Hollywood Walk of Famelle.

## Yksityiselämä

Brady meni naimisiin James Cranen kanssa vuonna 1919, mutta avioliitto päättyi eroon 1922. Heillä oli yksi lapsi. Brady kuoli syöpään vuonna 1939, vain viisi päivää ennen 47-vuotispäiväänsä.


La Vie de Bohême.jpg|*La Vie de Bohême*, 1916
Miss Petticoats.jpg|*Miss Petticoats*, 1916
'Bought and Paid For'.jpg|*Bought and Paid For*, 1916
'The Gilded Cage'.jpg|*The Gilded Cage*, 1916
The Hungry Heart.jpg|*The Hungry Heart*, 1917
The Dancer's Peril.jpg|*The Dancer's Peril*, 1917
A Self-Made Widow.jpg|*A Self-Made Widow*, 1917
Her Silent Sacrifice.jpg|*Her Silent Sacrifice*, 1917
Alice Brady in Woman and Wife.jpg|*Woman and Wife*, 1918
Woman and Wife.jpg|*Woman and Wife*, 1918
The Whirlpool (1918 movie advertisement).jpg|*The Whirlpool*, 1919
The World To Live In.jpg|*The World To Live In*, 1919


## Lähteet

## Aiheesta muualla

* Alice Brady NNDB:ssä
* Alice Brady IBDB:ssä
*
Pöytätennis olympialaisissa

**[[Pöytätennis]]** on ollut mukana **[[olympialaiset|olympialaisissa]]** vuodesta 1988 lähtien. Parhaiten menestynyt maa on Kiina.

## Tapahtumat

## Mitalitaulukko

## Kisapaikat

## Katso myös

* Pöytätenniksen maailmanmestaruuskilpailut
* Pöytätenniksen Euroopan-mestaruuskilpailut
* Pöytätenniksen Suomen-mestaruuskilpailut

## Lähteet
Aleksandr Bereznjak

**Aleksandr Jakovlevitš Bereznjak** (, 29. joulukuuta 1912 Bojarkino, Moskovan kuvernementti – 7. heinäkuuta 1974 Dubna, Moskovan alue) oli neuvostoliittolainen lentokoneiden ja ohjusten suunnittelija. Hän oli MKB Raduga -suunnittelutoimiston johtaja vuodesta 1957.

Bereznjak valmistui lentokonesuunnittelijaksi Moskovan ilmailuinstituutista ja toimi lentokoneteollisuudessa vuodesta 1931 alkaen. Vuonna 1932 hän pääsi kommunistipuolueen jäseneksi. Hän toimi Viktor Bolhovitinovin erikoislentokoneiden suunnittelutoimistossa, jossa suunniteltiin Aleksei Isajevin kanssa yhteistyössä vuonna 1942 valmistunut Neuvostoliiton ensimmäinen rakettilentokone, BI-1, joka toimi nesteraketin avulla. Bereznjak  nousi OKB-2-suunnittelutoimiston varajohtajaksi vuonna 1946, ja pääsuunnittelijaksi vuonna 1957. Bereznjak sai työstään Lenin-palkinnon ja muita mitaleita. 

## Lentokoneet
* Bereznjak-Isajev BI-1 – rakettihävittäjä, ensimmäinen lajissaan. 8 konetta valmistettiin. 
* Bereznjak-Isajev BI-7 – 5 kehitysversiota BI-1-koneen pohjalta.
* Bereznjak 302P
* Bereznjak 346 – ylisooninen koekone v. 1946.
* Bereznjak 468 – suihkukone, v. 1948–1949.

## Lähteet
*Great Soviet Encyclopedia, Vol. 30, 3rd edition, Moscow, 1978, p.579.
*Alexander Bereznyak
Chott el Djerid

**Chott el Djerid** on Saharan suurin suolajärvi. Se sijaitsee Tunisiassa. Sen pinta-alan on sanottu olevan noin 5000–7000 km2. Sen poikki on rakennettu itä–länsisuunnassa noin 40 km pitkä pengertie. Tietä joudutaan aika ajoin korjaamaan, koska suolajärven muuttuessa vetiseksi, se saa tien liikkumaan.
Öjan vaakuna

**Öjan vaakuna** oli Öjan kunnan tunnus. Vaakunan aihe viittaa Tankarin majakkaan. Tankarin nimi voidaan johtaa vanhasta suomen kielen sanasta *tankokari*, joka osoittaa ulkosaariston olleen tärkeä merimerkki jo kauan ennen majakan rakentamista.

Vaakunan selitys on ”kultakentässä nouseva musta majakka, jonka lyhdyn ruudut hopeaa.” Sisäasiainministeriö vahvisti vaakunan käyttöön 18. syyskuuta 1959. Vaakunan on suunnitellut Gustaf von Numers, ja Öjan kunnanvaltuusto hyväksyi sen kokouksessaan 23. heinäkuuta 1959. Vaakuna muuttui epäviralliseksi kotiseutuvaakunaksi 1969 Öjan liityttyä Kaarlelan kuntaan.

## Lähteet

* 

### Viitteet
Ladislav Ščurko

**Ladislav Ščurko** (s. 4. huhtikuuta 1986 Gelnica, Tšekkoslovakia) on slovakialainen jääkiekkoilija, jonka ura keskeytyi vankeustuomioon hänen murhattuaan jääkiekkotuomari Marek Liptajin huhtikuussa 2009. 

## Pelaajaura
Ščurko oli kotikaupunkinsa joukkueen HK Spišská Nová Vesin kasvatti. Hän pelasi joukkueessa ensimmäiset miesten pelinsä kaudella 2003–2004 Slovakian toiseksi korkeimmalla sarjatasolla. Kesällä  Philadelphia Flyers varasi Ščurkon kuudennella kierroksella. Hän siirtyi seuraavaksi kaudeksi WHL-joukkue Seattle Thunderbirdsin riveihin. Ščurko pelasi WHL:ssä kaikkiaan kolme kautta, joista kolmas kausi 2006–2007 kului Tri-City Americansin riveissä.

Kaudeksi 2007–2008 Ščurko palasi kotimaahansa ja siirtyi pelaamaan Slovakian Extraliigaa HC Košicen riveihin. Hän pelasi siellä ensimmäisestä kaudestaan myös osan toiseksi korkeimmalla sarjatasolla HK VTJ  Trebišovin riveissä. Ščurko voitti toisella kaudellaan Slovakian mestaruuden keväällä 2009.

## Maajoukkue
Ščurko pelasi alle 18-vuotiaiden MM-kilpailuissa vuosina 2003 ja 2004. Vuonna 2003 hän voitti hopeaa. Alle 20-vuotiaiden MM-kilpailuissa Ščurko pelasi vuosina 2005 ja 2006.

## Jääkiekkotuomarin murha
Ščurko pidätettiin huhtikuussa 2009 epäiltynä 26-vuotiaan jääkiekkotuomari Marek Liptajin murhasta. Hän tunnusti puukottaneensa Liptajia 14 kertaa tammikuussa 2008. Liptajin ruumis löydettiin joulukuussa 2008 haudattuna Tatran vuoristoseudulta.  

### Vapaalla jalalla
Oikeusprosessin pitkittymisen takia Ščurko päästettiin vapaalle jalalle 8. marraskuuta 2011. Hän palasi kilpajääkiekon pariin 3. joulukuuta 2011 Slovakian 3. liigassa pelaavassa juniorivuosiensa seurassa HK Slovan Gelnicassa. Heinäkuussa 2012 Scurko tuomittiin murhasta kahdeksaksi vuodeksi vankilaan.  Hän pääsi kuitenkin ehdonalaiseen jo vuonna 2015 ja palasi vuoden 2017 syksyllä pelaamaan maansa pääsarjassa nousijajoukkue HC Detvassa. Vuodet 2015–2017 hän pelasi alemmissa sarjoissa.

## Tilastot

## Lähteet
*
*
### Viitteet
Keski-Surinamen luontoreservaatti

**Keski-Surinamen luontoreservaatti** on luonnonsuojelualue Surinamen keskiosassa. Sen laajuus on 1,6 miljoonaa hehtaaria, ja se koostuu luonnontilaisista metsistä, joissa elävät jaguaari, jättiläislaiskiainen, tapiiri ja kahdeksan lajia apinoita. Puiston alueelta on tunnistettu yli 5&nbsp;000 putkilokasvilajia. Alue on Unescon maailmanperintöluettelossa vuodesta 2000.

## Lähteet
Jane Darwell

**Jane Darwell** (15. lokakuuta 1879 Palmyra, Missouri – 13. elokuuta 1967 Woodland Hills, Kalifornia) oli yhdysvaltalainen näyttelijä.

## Ura

Jane Darwell aloitti uransa teatterissa Chicagossa. Hän näytteli ensimmäisessä elokuvassaan vuonna 1913. Yhteensä Darwell näytteli parissakymmenessä elokuvassa seuraavien kahden vuoden aikana, ja tämän jälkeen hän palasi teatteriin. Hän palasi elokuvanäyttelijäksi vasta 1930-luvun alussa, jolloin hän esiintyi lähinnä vain pienissä rooleissa. 1930-luvun loppupuolella Darwell alkoi saada viimein merkittävämpiä rooleja. Hän näytteli Mrs. Merriwetheriä elokuvassa *[[Tuulen viemää (elokuva)|Tuulen viemää]]* (1939). 

Darwellin tunnetuimmaksi elokuvarooliksi tuli Ma Joadin rooli elokuvassa *[[Vihan hedelmät (elokuva)|Vihan hedelmät]]* (1940), josta hän sai parhaan naissivuosan Oscar-palkinnon. Hän näytteli yhteensä pitkälti yli sadassa elokuvassa. Hänen viimeiseksi roolikseen jäi lintunaisen rooli elokuvassa *[[Maija Poppanen (elokuva)|Maija Poppanen]]* (Mary Poppins, 1964). 

Darwell on saanut elokuvaurastaan tähden Hollywood Walk of Famelle.

## Yksityiselämä

Jane Darwell ei ollut koskaan naimisissa, eikä hänellä ollut lapsia. Hän kuoli sydänkohtaukseen 87-vuotiaana.

## Lähteet

## Aiheesta muualla
* Jane Darwell NNDB:ssä.
* Jane Darwellin Brodwaylla näyttelemät näytelmät.
Petit-Prince

**Petit-Prince** on päävyöhykkeen asteroideihin kuuluvan pikkuplaneetta Eugenian suurempi ja ulompi kuu. Se tunnetaan myös nimellä **(45) Eugenia I**. Petit-Prince oli ensimmäinen asteroidivyöhykkeen kohteen kuu, joka löydettiin maasta käsin. Sitä ennen tunnettiin ainoastaan yksi asteroidivyöhykkeen kappaleen kuu Dactyl, joka kiertää asteroidi Idaa. Petit-Prince on nimetty Ranskan keisarinna Eugenian (jonka mukaan Eugenia-pikkuplaneetta on nimetty) pojan kunniaksi. Nimi itsessään on johdettu Antoine-Marie-Roger de Saint-Exupéryn kirjan *Le Petit Prince* (Pikku prinssi) keskeisen henkilön nimestä.  Ennen kuin Petit-Prince sai nimen se tunnettiin tunnuksella **S/1998 (45) 1**. Toinen Eugenian kuista on nimeltään S/2004 (45) 1, eli sillä ei ole vielä oikeaa nimeä.

## Katso myös

*Asteroidivyöhyke
*Pikkuplaneettojen kuut
*Alexhelios
*Cleoselene

## Lähteet

*On a Permanent Name for Asteroid S/1998(45)1 
*IAUC 7129: S/1998 (45) 1; U Sco 
*45 Eugenia and Petit-Prince 
*Satellites and Companions of Minor Planets 
*(45) Eugenia, Petit-Prince, and S/2004 (45) 1 
*JPL Small-Body Database Browser: 45 Eugenia 

### Viitteet
Ella ja Paterock

**Ella ja Paterock** on Timo Parvelan vuonna 2004 julkaistu Ella ja kaverit -kirjasarjaan kuuluva, järjestyksessään yhdeksäs kirja. Se on Ella-kirjoista ensimmäinen, josta kirjailija on dramatisoinut teatteriversion. Teatteriversion on vuonna 2010 esittänyt kantaesityksenä Teatteri Ulpu. Kirjan pohjalta on tehty myös elokuva, *[[Ella ja kaverit 2 – Paterock]]*.

## Käännöksiä
*Saksa: 
*Unkari: 

## Lähteet
Merpati Nusantara Airlines

**Merpati Nusantara Airlines** on indonesialainen lentoyhtiö. Lentoyhtiö lentää pääasiassa kotimaanlentoja, mutta sillä on kohteita myös Itä-Timorissa, Malesiassa, Papua-Uudessa-Guineassa ja Filippiineillä. Yhtiön päälentokenttä on Soekarno-Hattan kansainvälinen lentoasema.

## Laivasto

Laivasto 22. syyskuuta 2008:

*12 Boeing 737-200
*12 Boeing 737-300
*2 Boeing 737-400
*3 Fokker 100
*2 Fokker F28 Mk4000
*3 Indonesian Aerospace CN-235-100
*4 Indonesian Aerospace 212-200
*5 De Havilland Canada DHC-6-300 Twin Otter
*2 Xian MA60

## Lähteet

## Aiheesta muualla

*Viralliset kotisivut
Rafael López Gómez

**Rafael López Gómez**, yleensä vain **Rafa** (s. 9. huhtikuuta 1985 Peñafiel, Espanja) on espanjalainen jalkapalloilija. Hän edusti Espanjan Primera Divisiónissa Real Valladolidia ja Getafea sekä Saksan Bundesliigassa Paderbornia. Hän on pelipaikaltaan laita- tai keskuspuolustaja.

## Ura
Rafa on Real Valladolidin kasvatti. Ensiesiintymisensä edustusjoukkueessa hän teki 8. helmikuuta 2004 ottelussa Espanyolia vastaan. Kahden ensimmäisten ammattilaiskausien aikana hän pelasi yhteensä kuusi ottelua edustusjoukkueessa.

Kauden 2005–2006 Rafa pelasi lainalla Eibarissa Segunda Divisiónissa. Lainan jälkeen hän palasi takaisin kasvattajaseuraansa, joka onnistui lopulta kauden 2006–2007 päätteeksi nousemaan maan pääsarjaan Primera Divisióniin kolmen vuoden tauon jälkeen. Hän pelasi kauden aikana 21 ottelua.

Huhtikuussa 2008 hän teki sopimuksen madridilaisseura Getafen kanssa, jonne hän siirtyi ilmaisella siirrolla. Hän pelasi suurimman osan ensimmäisestä kaudestaan vasempana laitapuolustajana.

## Aiheesta muualla
* Esittely Getafen virallisella kotisivustolla  
* Tilastot BDFutbol -sivustolla
Jarl Wahlström

**Jarl Holger Wahlström** (9. heinäkuuta 1918 Helsinki – 3. joulukuuta 1999 Helsinki) oli kansainvälisen Pelastusarmeijan johtaja vuosina 1981–1986.

Wahlström sai ensimmäisen kerran koulutusta ulkomailla Pelastusarmeijan tehtäviin jo 1937 Englannissa. Vuonna 1971 hänet nimettiin Kanadan ja Bermudan alueiden pääsihteeriksi. Suomen Pelastusarmeijan johtajaksi hänet nimitettiin 1976 ja Ruotsin vastaavaan virkaan 1981. Samana vuonna hän siirtyi koko maailman Pelastusarmeijan johtoon, ensimmäisenä suomalaisena.

Wahlström vietti eläkevuotensa Helsingissä.

Wahlströmin poika ja isänsä kaima Jarl Wahlström (s. 1950) on psykologian emeritusprofessori.

## Lähteet

## Aiheesta muualla
*Wahlströmin henkilökuva Suomen Pelastusarmeijan sivuilla. 
*
San Antónin kirkko (Bilbao)

**San Antónin kirkko** () on Bilbaossa, Espanjassa sijaitseva kirkko. Kirkon nimi tulee munkki Antonios Suurelta.

Kirkko on rakennettu kaupungin rajamuurille 1300-luvulla, ja siunattu käyttöön vuonna 1433.

Nykyinen kirkkorakennus on rakennettu 1500-luvun puolivälissä. Se edustaa tyyliltään gotiikkaa, mutta julkisivu on renessanssia ja kellotorni barokkia. Kirkossa on näkyvissä osa edellisestä, vanhemmasta kirkkorakennuksesta, sekä paikalla kulkeneesta kaupunginmuurista.

## Lähteet
Kepa Blanco

**Kepa Blanco González** eli **Kepa** (s. 13. tammikuuta 1984 Marbella, Málagan maakunta, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Recreativo Huelvaa ja on pelipaikaltaan hyökkääjä.

## Seurajoukkueura
Kepa on Sevillan kasvatti. Hän teki kaudella 2004–2005 ensiesiintymisensä edustusjoukkueessa ja nousi seuraavien kahden vuoden aikana tärkeäksi hyökkäyssuunnan pelaajaksi.

Kauden 2006–2007 avausottelussa Levantea vastaan hän teki hattutempun. Kauden edetessä hänen asemansa joukkueessa kuitenkin laski ja lopulta 22. tammikuuta 2007 hän siirtyi loppukauden kestäneellä lainasopimuksella englantilaiseen West Hamiin, jonka jälkeen joukkueella oli mahdollisuus tehdä siirrosta pysyvä.

Kepa pelasi lontoolaisseurassa ensimmäisen ottelunsa 30. tammikuuta 2007 Liverpoolia vastaan, kun hän tuli vaihdosta kentälle ja vain 70 sekuntia myöhemmin hän onnistui myös maalinteossa.

Heinäkuussa 2007 Kepa teki nelivuotisen sopimuksen Getafen kanssa, joka osti hänet 3,5 miljoonalla eurolla. Sevilla sisällytti sopimukseen takaisinosto-oikeuden ensimmäisen kahden kauden ajaksi. 21. lokakuuta 2007 hän tuli vaihdosta kentälle ja teki Getafen toisen maalin ottelussa Real Murciaa vastaan. Samaisessa ottelussa hänet kuitenkin ajettiin kentältä punaisella kortilla potkaistuaan vastustajaa. Kausina 2008–2010 hän pelasi vain yhdeksässä sarjaottelussa.

Kaudeksi 2010–2011 Kepa siirtyi Recreativo Huelvaan, jonka kanssa hän teki kaksivuotisen sopimuksen. Samaan aikaan Recreativosta Getafeen siirtyi Adrián Colunga.

## Maajoukkueura
Kepa pelasi useita otteluita Espanjan nuorisomaajoukkueissa. Hän teki voittomaalin vuoden 2005 Välimeren kilpailuiden loppuottelussa Turkkia vastaan.

## Saavutukset
* **[[Sevilla FC|Sevilla]]:**
** UEFA Cup: 2006, 2007
** Copa del Rey: 2007

* **Maajoukkueet:**
** Välimeren kilpailut: 2005

## Lähteet

## Aiheesta muualla
* Kepan esittely Recreativon sivustolla  
* Esittely BDFutbol-sivustolla
Josephine Hull

**Josephine Hull** (3. tammikuuta 1886 Newtonville, Massachusetts – 12. maaliskuuta 1957 Bronx, New York) oli yhdysvaltalainen teatteri- ja elokuvanäyttelijä.

## Ura

Josephine Hull loi yli viisikymmenvuotisen uran teatterissa. Hän näyttelikin urallaan vain kuusi kertaa elokuvissa. Hänen tunnetuimmat elokuvaroolinsa ovat sivuroolit elokuvissa *[[Arsenikkia ja vanhoja pitsejä]]* (Arsenic and Old Lace, 1944) ja *[[Ystäväni Harvey]]* (Harvey, 1950), joiden roolit hän oli aikaisemmin tehnyt myös teatterissa. Elokuvasta *Ystäväni Harvey* hän sai sekä parhaan naissivuosan Oscar-palkinnon että parhaan naissivuosan Golden Globen. Hullin viimeinen elokuvarooli oli elokuvassa *[[Vaeltava ratsastaja]]* (The Lady from Texas, 1951). Tämän lisäksi hän näytteli jonkun verran myös televisiossa. Pienestä elokuvamäärästä huolimatta Hull on saanut elokuvaurastaan tähden Hollywood Walk of Famelle.

## Yksityiselämä

Hull syntyi nimellä Josephine Sherwood, mutta mennessään naimisiin Shelly Hullin kanssa hän otti miehensä sukunimen. Shelly Hull kuoli vuonna 1919, eikä Josephine mennyt koskaan uudestaan naimisiin. Lapsia hänellä ei ollut. Vaikka Hullin raportoitu syntymävuosi on 1886, antavat jotkut lähteet hänen syntymävuodekseen 1883. Hän kuoli aivoverenvuotoon vuonna 1957.

## Filmografia

## Lähteet

## Aiheesta muualla
* Josephine Hull NNDB:ssä
* 
* 
* Josephine Hullin näyttelemät Broadway-näytelmät
Ems (täsmennyssivu)

**Ems** tai **EMS** voi viitata muun muassa näihin:

* Ems, joki Saksassa
* Bad Ems, kaupunki Saksassa
* Rudolf von Ems, saksalainen runoilija
* EMS, Euroopan valuuttajärjestelmä (*European Monetary System*)
* EMS, elektroniikan sopimusvalmistus (*Electronic Manufacturing services*)
* EMS, etaanimetyylisulfonaatti, mutaatioita aiheuttava aine
* EMS-koodi, kissarotujen tunnistuskoodi (*Easy Mind System*)
* EMS, Electric Motor Show
*EMS, Electrical Muscle Stimulation tai Electro Myo-Stimulation, liikuntametodi
* EMS, Element Matrix Services, Vector Creations Limitedin Matrix-palvelu.
Kuusistonjärvi

**Kuusistonjärvi** on  Kaarinan kaupungissa Kuusiston saaressa sijaitseva pieni järvi. Kuusistonjärvi on rehevä kosteikkoalue ja sen keskellä on pieni lähes kasviton avovesialue. Alue kuuluu Kuusistonlahden Natura 2000 -alueeseen ja Kuusistonjärvi on siinä suojeltu luonnonsuojelulailla.

Rannat ovat ruovikkovaltaisia, lukuun ottamatta pohjois- ja luoteispuolen märkiä ja avoimia saravaltaisia luhtaniittyjä, joissa valtalajina on vesisara. Länsireunaa reunustaa nuori kevättulville altis koivikko. Luoteisosassa se muuttu harvemmaksi ja aluskasvillisuudessa esiintyy muun muassa saroja, luhtavuohennokka, suomuurain ja suo-ohdake. Alueen länsireuna on mäntyvaltaista isovarpuista rämettä. Puustoisen osan linnustoon kuuluvat muun muassa lehtokerttu, luhtakerttunen, viitakerttunen, sekä runsaana pajulintu. Kosteikkoalueen linnustoon kuuluvat sinisorsa, telkkä, tavi, taivaanvuohi, keltavästäräkki ja ruokokerttunen.

Järvestä laskee Kuusiston kirkon ohitse Saaristomeren Kirjalansalmeen muutaman kilometrin pituinen Järvenoja.

## Lähteet
René Houseman

**René Orlando Houseman** (19. heinäkuuta 1953 La Banda, Santiago del Estero – 22. maaliskuuta 2018) oli argentiinalainen jalkapalloilija, jonka pelipaikka oli keskikentän oikeassa laidassa.

Urallaan Houseman edusti seuroja Defensores de Belgrano, Huracán lähes kymmenen vuoden ajan, River Plate, chileläinen Colo Colo, eteläafrikkalainen AmaZulu FC, Independiente ja Excursionistas.

Houseman edusti Argentiinan maajoukkuetta 53 maaottelussa, joissa hän teki 12 maalia. Vuoden 1974 MM-kisoissa hän teki kolme maalia, Italiaa, Haitia ja Itä-Saksaa vastaan pelatuissa otteluissa yhden kussakin. Vuoden 1978 MM-kotikisoissa Houseman oli voittamassa maailmanmestaruutta. Hän teki jatkolohko-ottelussa Perua vastaan yhden maalin ja pääsi loppuottelun 74. minuutilla kentälle vaihtopelaajana.

## Lähteet
Live in the USA

**Live in the USA** on Uriah Heep -yhtyeen toukokuussa 2003 julkaistu livealbumi.
Se on äänitetty Yhdysvalloissa U.S. Classic Rock -festivaaleilla 2002.

## Kappaleet
#
#
#
#
#
#
#
#
#
#

## Kokoonpano
*Mick Box – kitara, taustalaulu
*Lee Kerslake – rummut, taustalaulu
*Trevor Bolder – bassokitara, taustalaulu
*Phil Lanzon – kosketinsoittimet, taustalaulu
*Bernie Shaw – laulu
Mario Álvarez

**Pedro Mario Álvarez Abrante**, yleensä vain **Mario** (s. 2. helmikuuta 1982 Teneriffa, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisiä ja on pelipaikaltaan keskuspuolustaja.

## Ura
Mario siirtyi vuonna 2001 Atlético Madridin reservijoukkueesta Valladolidiin. Kaudeksi 2003–2004 hänet lainattiin Barcelonaan. Hän pelasi joukkueessa vain yhden ottelun 3. joulukuuta 2003 Málagaa vastaan, jonka Barcelona hävisi selvin 5–1 numeroin.

Vuonna 2006 Mario teki sopimuksen Recreativo Huelvan kanssa, jossa hän kuului läpi kauden joukkueen tärkeimpiin pelaajiin. Andalusialaisseura sijoittautui lopulta kauden päätteeksi kahdeksanneksi. Kauden ainoan maalinsa hän teki 5. marraskuuta 2006 ottelussa Gimnàstic Tarragonaa vastaan.

Kaudeksi 2007–2008 hän siirtyi madridilaisseura Getafeen. Toisella kaudellaan 2008–2009 hän kuului kiistatta joukkueen avauskokoonpanoon ja pelasi kaikkiaan 28 ottelua.

## Lähteet
* Mario Álvarezin tilastot BDFutbol-sivustolla
Maamiinavaaran tiedostamisen päivä

**Maamiinavaaran tiedostamisen päivä** on kansainvälinen, 21 maan viettämä teemapäivä, jota vietetään 4. huhtikuuta. Maat halusivat kiinnittää ihmisten huomion sotien jäljiltä maahan jääneisiin maamiinoihin, ja etenkin niihin liittyviin vaaroihin. Nämä maat saivat teemapäivän lanseeraamalla median huomion 34 maassa.

## Lähteet
* www.mineaction.org